L-UE qed issegwi mill-qrib l-aħħar avvenimenti fil-Venezwela. Intennu li d-diversi kriżijiet li qed jaffaċċja l-pajjiż jistgħu jissolvew biss b'soluzzjoni politika, paċifika u demokratika. L-Unjoni Ewropea tiċħad kwalunkwe forma ta' vjolenza u tappella għal restrizzjoni massima biex jiġu evitati l-imwiet u l-eskalazzjoni tat-tensjonijiet. L-Unjoni Ewropea tappoġġa bis-sħiħ lill-poplu Venezwelan u lill-aspirazzjonijiet demokratiċi leġittimi tiegħu. Ser inkomplu nagħmlu kull sforz biex jerġgħu jiġu stabbiliti d-demokrazija u l-istat tad-dritt, permezz ta' elezzjonijiet ħielsa u ġusti, skont il-kostituzzjoni Venezwelana. Il-Pajjiżi Kandidati l-Maċedonja ta' Fuq*, il-Montenegro*, is-Serbja* u l-Albanija*, il-pajjiżi tal-EFTA l-Iżlanda, il-Liechtenstein u n-Norveġja, membri taż-Żona Ekonomika Ewropea, kif ukoll l-Ukrajna, ir-Repubblika tal-Moldova, l-Armenja u l-Georgia jallinjaw ruħhom ma' din id-dikjarazzjoni. *Il-Maċedonja ta' Fuq, il-Montenegro, is-Serbja u l-Albanija għadhom jagħmlu parti mill-Proċess ta' Stabbilizzazzjoni u ta' Assoċjazzjoni.